joelniklaus/EU_Wikipedias huggingface dataset:
Άργεννος Λέσβου

Η Άργεννος είναι χωριό της Λέσβου. Είναι έδρα ομώνυμης τοπικής κμοινότητας, της δημοτικής ενότητας (τέως δήμου) Μήθυμνας, του δήμου Δυτικής Λέσβου, της περιφερειακής ενότητας (τέως νομού) Λέσβου,  στην περιφέρεια Βορείου Αιγαίου, σύμφωνα με το πρόγραμμα Καλλικράτης, καθώς και των μεταβολών μετά από αυτό το πρόγραμμα.  Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Μηθύμνης του νομού Λέσβου, στο γεωγραφικό διαμέρισμα Νήσων Αιγαίου.

Γεωγραφία
Η Άργεννος είναι χωριό της βόρειας Λέσβου. Βρίσκεται στις βόρειες υπώρειες του όρους Λεπέτυμνος και πάνω στην επαρχιακή οδό Μήθυμνας-Μανταμάδου, σε μέσο σταθμικό υψόμετρο 470. Απέχει 51 χλμ. περίπου ΒΔ. της Μυτιλήνης. Η τοπική κοινότητα είναι χαρακτηρισμένη ως αγροτικός ημιορεινός οικισμός, με έκταση 9,928 χμ² (2011).

Πληθυσμός

Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1918 και ορίστηκε έδρα της ομώνυμης κοινότητας της Λέσβου. Με το ΦΕΚ 244Α - 04/12/1997 αποσπάστηκε από την κοινότητα Αργέννου και προσαρτήθηκε στον δήμο Μηθύμνης. Με το ΦΕΚ 87Α - 07/06/2010 αποσπάστηκε από τον δήμο Μηθύμνης και προσαρτήθηκε στον δήμο Λέσβου. Με το ΦΕΚ 43Α - 09/03/2019, αποσπάστηκε από τον δήμο Λέσβου και προσαρτήθηκε στον δήμο Δυτικής Λέσβου.

Αξιοθέατα και διατηρητέα
Το αναπαλαιωμένο αρχοντικό του συγγραφέα Γιώργου Βαλέτα (1907-1989), χαρακτηριστικό δείγμα της τοπικής παραδοσιακής αρχιτεκτονικής και πολεοδομικής εξέλιξης του τόπου. Λειτουργεί ως μουσειακός χώρος και έχει χαρακτηριστεί διατηρητέο
Η εκκλησία του Αγίου Γεωργίου, κτίσμα του 1753
Οι παλαιές βρύσες του χωριού

Παραπομπές

Πηγές
Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
Εγκυκλοπαίδεια Πάπυρος Λαρούς, εκδ. 1963 (ΠΛ)
Οργανισμός εκδόσεων «Ελλάδα», χάρτες (εκδ. Βαρελάς)
Περιοδικό «Διακοπές», εκδ. Δ.Ο.Λ.,  2010
Google Earth
eetaa.gr

Εξωτερικοί σύνδεσμοι
https://www.emprosnet.gr/diadromes/79583-stin-argeno
https://www.facebook.com/groups/171355342890237/

 Δήμος Δυτικής Λέσβου
Χωριά της Λέσβου
N.O.E. (ράπερ)

Ο Ν.Ο.Ε. (πραγματικό όνομα: Βασίλειος Στρατής) είναι Έλληνας ράπερ γεννημένος στην Αθήνα στις 8 Ιουλίου 1988.

Μουσική καριέρα 
Το 2004 υπήρξε μέλος του συγκροτήματος Outkast Exellence μαζί με τον Tarek, τον MadClip και άλλους καλλιτέχνες. 

Από τότε μέχρι και σήμερα συνέχισε να γράφει τραγούδια και δίσκους. Η πιο πρόσφατη δουλειά του ακούει στο όνομα "Censored", που κυκλοφόρησε τον Ιούνιο του 2022 και περιέχει πολλές συνεργασίες.   

Επίσης, η επόμενη single δουλειά του καλλιτέχνη μετά τον δίσκο κυκλοφόρησε λίγους μήνες μετά σε συνεργασία με τον ATC Toro για το τραγούδι "Fuoriclasse".

Εθελοντικές κινήσεις 
Τα παλαιότερα χρόνια ήταν χρήστης της κάνναβης. Από το 2019 κάνει αποχή και έχει σκοπό να αλλάξει τον κόσμο μέσα από διάφορες εθελοντικές του πράξεις. Μία από τις γνωστότερες του πράξεις είναι ο καθαρισμός μιας παραλίας συγκεντρώνοντας είκοσι τσουβάλια σε μήκος ενάμισι χιλιομέτρου. 

Τον Φεβρουάριο του 2021 επίσης ανακοίνωσε πως θα ιδρύσει ένα κίνημα στο οποίο θα προσπαθήσει να αφυπνίσει και να κάνει καλύτερο τον κόσμο.

Παραπομπές 

Έλληνες ράπερ
Στεφανία Χαραλαμπίδη

Η Στεφανία Χαραλαμπίδη (γεννημένη στις 19 Μαΐου 1995) είναι ελληνικής καταγωγής Αμερικανίδα επαγγελματίας παίκτρια υδατοσφαίρισης, που αγωνίζεται για την εθνική ομάδα των ΗΠΑ.

Καριέρα στο κολλέγιο 
Η Χαραλαμπίδη παρακολούθησε το Πανεπιστήμιο της Νότιας Καλιφόρνιας, παίζοντας στη γυναικεία ομάδα υδατοσφαίρισης από το 2014 έως το 2017. Οδήγησε την ομάδα αυτή στην κατάκτηση του πρωταθλήματος NCAA το 2016.

Κέρδισε το βραβείο Peter J. Cutino. Χρίστηκε ως καλύτερη πάικτρια της χρονιάς και MPSF. Επίσης ψηφίστηκε ως MVP του Τουρνουά NCAA αφού σημείωσε πέντε γκολ στον τελικό, συμπεριλαμβανομένου και του νικητήριου τέρματος, στα τελευταία δευτερόλεπτα του αγώνα.

Διεθνής καριέρα 
Έχει αγωνιστεί τόσο στην εθνική ομάδα των νεανίδων όσο και στην Εθνική Ελλάδας στο πόλο γυναικών. Κέρδισε χρυσό μετάλλιο στο Ευρωπαϊκό Πρωτάθλημα Εφήβων 2011 στη Μαδρίτη της Ισπανίας. Κέρδισε ακόμη ένα χρυσό στο Παγκόσμιο Πρωτάθλημα Νέων του 2012 στο Περθ της Αυστραλίας. 

Κέρδισε χρυσό μετάλλιο στο Ευρωπαϊκό Πρωτάθλημα U19 το 2014 στην Όστια της Ιταλίας και επίσης κατέκτησε χάλκινο μετάλλιο με την ελληνική εθνική ομάδα γυναικών στο Παγκόσμιο Πρωτάθλημα της FINA το 2012 στο Changshu της Κίνας.

Από το 2017, η Χαραλαμπίδη αγωνίζεται με την εθνική ομάδα των ΗΠΑ και έχει κερδίσει χρυσό μετάλλιο στο 2018 FINA World League στο Kunshan της Κίνας, όπως και χρυσό μετάλλιο στο Παγκόσμιο Κύπελλο FINA 2018  στο Σουργκούτ της Ρωσίας.

Καριέρα σε συλλόγους 
Για τη σεζόν 2021–22, η Στεφανία Χαραλαμπίδη αγωνίστηκε, μαζί με την αδερφή της Ιωάννα, στον ελληνικό σύλλογο του Εθνικού, με έδρα τον Πειραιά. 

Έπαιξε καθοριστικό και πρωταγωνιστικό ρόλο για να κερδίσει ο Εθνικός το τρόπαιο LEN Women's τη χρονιά 2021-22, τον δεύτερο τίτλο του συλλόγου στην Ευρώπη.

Προσωπική ζωή 
Η Χαραλαμπίδη έχει δύο αδερφές, τη δίδυμή της Ιωάννα  και τη μεγαλύτερη αδερφή της Αναστασία. Η Χαραλαμπίδη έχει αποφοιτήσει από το Λύκειο Corona Del Mar στην Καλιφόρνια των ΗΠΑ.

Παραπομπές 

Υδατοσφαιριστές του Εθνικού Πειραιώς
Ελληνοαμερικανοί
Τζο Σμιθ

Ο Τζόζεφ «Τζο» Σμιθ (Joseph "Joe" Smith, 25 Ιουνίου 1889–11 Αυγούστου 1971) ήταν Άγγλος διεθνής ποδοσφαιριστής που αγωνιζόταν ως  επιθετικός. Ένας από τους πιο παραγωγικούς σκόρερ της χώρας του όλων των εποχών σημείωσε τουλάχιστον 562 γκολ σε 841 επίσημους αγώνες.

Καριέρα 

Ξεκίνησε την καριέρα του από την ομάδα νέων της Κριου Αλεξάνδρα ΦΚ, αλλά δεν έπαιξε σε αγώνα της πρώτης ομάδας για τον σύλλογο. Η μεταπήδησή του στη Μπόλτον Γουόντερερς το 1908 τον οδήγησε σε μεγάλη καριέρα, όπου με 277 γκολ πρωταθλήματος και κυπέλλου μεταξύ 1908 και 1927, είναι ο δεύτερος σκόρερ στην ιστορία του συλλόγου. Κέρδισε τον τίτλο του πρωταθλήματος της δεύτερης κατηγορίας με την Μπόλτον στην πρώτη του χρονιά 1908–09 και αγωνίστηκε στον τελικό του Κυπέλλου Αγγλίας το 1923 και το 1926 κατακτώντας το τρόπαιο. Το 1921 ήταν πρώτος σκόρερ του πρωταθλήματος με 38 γκολ. Κατά τη διάρκεια του Πρώτου Παγκοσμίου Πολέμου αγωνίστηκε και με την Τσέλσι. Με την Μπόλτον σημείωσε 254 γκολ πρωταθλήματος σε 449 αγώνες. Αργότερα πέτυχε 61 τέρματα σε 70 αγώνες πρωταθλήματος για τη  Στόκπορτ Κάουντι, πριν μεταγραφεί ως παίκτης-προπονητής στην Ντάργουιν το 1929. Με την εθνική ομάδα της Αγγλίας αγωνίστηκε πέντε φορές και σημείωσε ένα γκολ. Είναι ενδέκατος στη λίστα των κορυφαίων σκόρερ του πρωταθλήματος Αγγλίας με 243 γκολ σε 410 αγώνες.

Δύο χρόνια αργότερα ξεκίνησε καριέρα προπονητή στη Ρέντινγκ, και για λίγο έχασε την άνοδο στις τέσσερις σεζόν που ήταν επικεφαλής. Έγινε προπονητής της Μπλάκπουλ τον Αύγουστο του 1935 και παρέμεινε σε αυτή τη θέση μέχρι τον Απρίλιο του 1958. Οδήγησε την ομάδα στη νίκη σε τρεις συμμετοχές σε τελικούς Κυπέλλου Αγγλίας (1948, 1951 και 1953) και επίσης οδήγησε τον σύλλογο στη δεύτερη θέση στη δεύτερη κατηγορία το 1936–37, δεύτερη θέση στην πρώτη κατηγορία το 1955–56 και στον τελικό στο FA Charity Shield του 1953.

Δείτε επίσης 

 Κατάλογος ποδοσφαιριστών ανδρών με 500 ή περισσότερα γκολ

Παραπομπές

Εξωτερικοί σύνδεσμοι 

 

Άγγλοι ποδοσφαιριστές
Ποδοσφαιριστές Εθνικής Αγγλίας
Ποδοσφαιριστές Μπόλτον Γουόντερερς
Επιθετικοί ποδοσφαιριστές
Ποδοσφαιριστές Πρέμιερ Λιγκ 
Άγγλοι προπονητές ποδοσφαίρου
Κοινότητα Περάματος

Εκτός από την έδρα της, η κοινότητα περιλαμβάνει και τον οικισμό Δάφνη. Η απογραφή του 2011 αναφέρει:

 Δάφνη, η (33)
 Πέραμα, το (1.545)

Συνολικά η κοινότητα έχει 1.578 κατοίκους.

Η Κοινότητα εκπροσωπείται από πενταμελές Συμβούλιο με επικεφαλής τον πρόεδρο κ. Αντώνιο Ματθαιακάκη. Μ

Κοινοτάρχες Περάματος 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της κοινότητας:

Παραπομπές 

Δήμος Μυλοπόταμου
Αργολικό Αργολίδας

Το Αργολικό είναι χωριό της τοπικής κοινότητας Καρνεζαίικων, της δημοτικής ενότητας (τέως δήμου) Μιδέας, του δήμου Ναυπλιέων, της περιφερειακής ενότητας (τέως νομού) Αργολίδας, στην περιφέρεια Πελοποννήσου, σύμφωνα με το πρόγραμμα Καλλικράτης.  Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Ναυπλίου του νομού Αργολίδος, στο γεωγραφικό διαμέρισμα Πελοποννήσου. 
Μέχρι το 1930 ο οικισμός ονομαζόταν Κούτσι.

Γεωγραφία
Το Αργολικό είναι πεδινός οικισμός στο κεντρικό τμήμα του νομού Αργολίδας. Βρίσκεται στον κάμπο του Άργους, πάνω στην επαρχιακή οδό Τιρύνθου-Αγίας Τριάδας και σε μέσο σταθμικό υψόμετρο 20. Απέχει 5 χλμ. περίπου Β. του Ναυπλίου. Η τοπική κοινότητα είναι χαρακτηρισμένη ως αγροτικός πεδινός οικισμός, με έκταση 6,236 χμ² (2011).

Πληθυσμός
Ο πληθυσμός του Αργολικού παρουσίασε σημαντική αύξηση την περίοδο 1879 - 1961 αλλά απο τότε έχει μειωθεί αρκετά.

Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1834 ως Κούτσι και ορίστηκε έδρα του δήμου Τιρυνθίδος (Τίρυνθος) του, τέως, νομού Αργολίδος & Κορινθίας. Το 1899 εντάχθηκε στον νομό Αργολίδας και, το 1909, πάλι στον νομό Αργολίδος & Κορινθίας. Το 1930 μετονομάστηκε σε Αργολικό και το 1949 υπήχθη οριστικά στον νομό Αργολίδας.   Το 1989 προσαρτήθηκε στον δήμο Μιδέας. Με το ΦΕΚ 87Α - 07/06/2010 αποσπάστηκε από τον δήμο Μιδέας και προσαρτήθηκε στον δήμο Ναυπλιέων.

Ιστορικά στοιχεία
Κατά τη διάρκεια του 17ου αιώνα ονομαζόταν Ξεροχώρι. Κατόπιν, ονομάστηκε Κούτσι, είτε από κάποιον Αρβανίτικης καταγωγής τοπάρχη που ζούσε στην περιοχή, είτε από τη λέξη «Κούτσικο», που στα Αρβανίτικα σημαίνει «μικρό χωριό». Η ίδια ονομασία με την ίδια αιτιολόγηση, ως προς το όνομά της, εμφανίζεται σε περιγραφές και για το Κούτσι της Νεμέας.

Αξιοθέατα
Η κοιμητηριακή εκκλησία Ευαγγελισμού της Θεοτόκου
Ο ναός Κοίμησης της Θεοτόκου, στην πλατεία του χωριού
Η εκκλησία του Αγίου Γεωργίου, σε παρακείμενο λόφο, με πανοραμική άποψη του αργολικού κάμπου
Η εκκλησία Ιωάννη του Προδρόμου κτίσμα του 1860 όπου δίπλα του υπάρχει κτήμα που είχε δοθεί στον Θεόδωρο Κολοκοτρώνη μετά την απελευθέρωση του Ναυπλίου απο τους Τούρκους. Πιθανόν και η εκκλησία να ανήκε στην οικογένεια Κολοκοτρώνη.
Τα δύο παλαιά πυργόσπιτα του 19ου αιώνα, κοντά στον οικισμό

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
Εγκυκλοπαίδεια Πάπυρος Λαρούς, εκδ. 1963 (ΠΛ)
Οργανισμός εκδόσεων «Ελλάδα», χάρτες (εκδ. Βαρελάς)
Περιοδικό «Διακοπές», εκδ. Δ.Ο.Λ.,  2010
 eetaa.gr

Εξωτερικοί σύνδεσμοι
https://greece.terrabook.com/el/argolis/page/argoliko/

Χωριά του νομού Αργολίδας
Δήμος Ναυπλιέων
Βαλκανικοί αγώνες καλαθοσφαίρισης ανδρών 1969

Οι 11οι Βαλκανικοί Αγώνες καλαθοσφαίρισης διεξήχθησαν από τις 01-05 Σεπτεμβρίου 1969 στη Θεσσαλονίκη, Ελλάδας. Μετείχαν πέντε χώρες και νικήτρια αναδείχθηκε η Γιουγκοσλαβία για ένατη φορά. Το αργυρό και χάλκινο μετάλλιο κρίθηκαν στην διαφορά πόντων καθώς υπήρξε τριπλή ισοβαθμία μεταξύ Ελλάδας, Ρουμανίας και Βουλγαρίας.

Μεταλλιούχοι

Τα αποτελέσματα 

01/09 Βουλγαρία-Γιουγκοσλαβία 76-83(43-40)

01/09 Ελλάδα-Τουρκία 75-65(45-30)

02/09 Ελλάδα-Βουλγαρία 74-80(35-45)

02/09 Ρουμανία-Τουρκία 63-51(38-22)  

03/09 Ελλάδα-Ρουμανία 80-65(40-34)

03/09 Γιουγκοσλαβία-Τουρκία 89-65(36-28) 

04/09 Γιουγκοσλαβία-Ρουμανία 83-78(43-32)      

04/09 Βουλγαρία-Τουρκία 92-68(44-37)

05/09 Βουλγαρία-Ρουμανία 63-75(28-33)           

05/09 Ελλάδα-Γιουγκοσλαβία 70-72(33-34)

Η βαθμολογία

Αθλητισμός στα Βαλκάνια
Διεθνείς αθλητικές διοργανώσεις της Ευρώπης

Εξωτερικοί σύνδεσμοι 
Τι έγινε στις 20 προηγούμενες βαλκανιάδες - Αθλητική Ηχώ 14/9/1979, σελ.5
Όλοι οι αγώνες της Εθνικής Ελλάδος στο Βαλκανικό Πρωτάθλημα

Πηγές
 Durupınar, Mehmet. Türk Basketbolunun 100 yıllık tarihi, (2009). Efes Pazarlama ve Dağıtım Ticaret A.Ş. 
 Milivoje Karalejić, Saša Jakovljević, Žarko Kandić, Vladimir Stanković, Milan Tasić, Ivica Mihajlović.  Košarkaška enciklopedija 1946-2000 : muške reprezentacije (2001) 
 100 χρόνια Μπάσκετ 1891-1991, Περιοδικό Τρίποντο, 1991
Βλαντιμίρ Τσβέτκοβιτς

Βλαντιμίρ Τσβέτκοβιτς (    ; γεννημένος στις 24 Μαΐου 1941) είναι Σέρβος πρώην μπασκετμπολίστας και αθλητικός διευθυντής, ο οποίος είναι επίτιμος πρόεδρος του Ερυθρού Αστέρα. Έπαιξε με τον Ερυθρό Αστέρα για 13 σεζόν από το 1959 ως το 1972. Με τον Ερυθρό Αστέρα κατέκτησε 2 Εθνικά Πρωταθλήματα και 1 Εθνικό Κύπελλο. Πέρασε όλη την καριέρα του από το 1959 ως το 1972 στον Ερυθρό Αστέρα.

Ιστορικές ελεύθερες βολές του Τσβέτκοβιτς 
Η εθνική ομάδα της Γιουγκοσλαβίας κέρδισε το πρώτο της Ολυμπιακό μετάλλιο στο Μεξικό το 1968.  Οι Γιουγκοσλάβοι έπαιξαν καλά και βρέθηκαν στα ημιτελικά όπου έπαιξαν εναντίον της Σοβιετικής Ένωσης. Στη σύγκρουση "μπασκετικού Δαβίδ και Γολιάθ", μπροστά σε 22.000 θεατές έδωσαν την υποστήριξη τους στον Δαβίδ, δηλαδή στη Γιουγκοσλαβική ομάδα. Κλειδί του αγώνα αποδείχθηκε ο Βλαντιμίρ Τσβέτκοβιτς.

Επτά δευτερόλεπτα πριν το τέλος του αγώνα, ενώ το αποτέλεσμα ήταν 61–60 για τη Γιουγκοσλαβία, ο Τσβέτκοβιτς πέτυχε δύο κρίσιμες ελεύθερες βολές για το 63–61.  Οι Σοβιετικοί είχαν αρκετό χρόνο για να μειώσουν σε 63–62, αλλά όχι αρκετό για να αποφύγουν την ήττα. Η γιορτή των Μεξικανών για τη νίκη της Γιουγκοσλαβικής ομάδας μεταφέρθηκε γρήγορα από το γήπεδο στους δρόμους της Πόλη του Μεξικού και κράτησε μέχρι το ξημέρωμα.

Η ομάδα των ΗΠΑ ήταν πολύ δυνατός αντίπαλος στον τελικό και η Γιουγκοσλαβική ομάδα ηττήθηκε με 50–65 κατακτώντας τη δεύτερη θέση στο ολυμπιακό τουρνουά μπάσκετ.

Παραπομπές 

 Veliki Vladimir στο mojacrvenazvezda.net
Συμφωνία Στρατηγικής Οικονομικής Δι-Eιρηνικής Συνεργασίας

Η Συμφωνία Στρατηγικής Οικονομικής Δι-Eιρηνικής Συνεργασίας (TPSEP), επίσης γνωστή ως P4, είναι μια εμπορική συμφωνία μεταξύ τεσσάρων χωρών του Ειρηνικού που αφορά μια ποικιλία θεμάτων οικονομικής πολιτικής . Η συμφωνία υπεγράφη από το Μπρουνέι, τη Χιλή, τη Σιγκαπούρη και τη Νέα Ζηλανδία το 2005 και τέθηκε σε ισχύ το 2006. Πρόκειται για μια περιεκτική εμπορική συμφωνία που επηρεάζει το εμπόριο αγαθών, τους κανόνες προέλευσης προϊόντων, εμπορικά διορθωτικά μέτρα, τα υγειονομικά και φυτοϋγειονομικά μέτρα, τα τεχνικά εμπόδια στο εμπόριο, το εμπόριο υπηρεσιών, την πνευματική ιδιοκτησία, τις κρατικές προμήθειες και την πολιτική ανταγωνισμού. Μεταξύ άλλων, περιέλαβε μείωση κατά 90 τοις εκατό όλων των δασμών μεταξύ των χωρών μελών έως την 1η Ιανουαρίου 2006 και μείωση όλων των εμπορικών δασμών στο μηδέν μέχρι το έτος 2015.

Προηγούμενες συμφωνίες 
Μέχρι το 2001, η Νέα Ζηλανδία και η Σιγκαπούρη είχαν συνάψει τη συμφωνία μεταξύ της Νέας Ζηλανδίας και της Σιγκαπούρης για μια στενότερη οικονομική εταιρική σχέση (NZSCEP). Η Συμφωνία Στρατηγικής Οικονομικής Δι-Eιρηνικής Συνεργασίας βασίζεται στο NZSCEP.

Διαπραγματεύσεις 
Κατά τη συνάντηση των ηγετών της Οικονομικής Συνεργασίας Ασίας-Ειρηνικού (APEC) του 2002 στο Λος Κάμπος του Μεξικού, οι Πρωθυπουργοί Έλεν Κλαρκ της Νέας Ζηλανδίας, Γκοχ Τσοκ Τονγκ της Σιγκαπούρης και ο Πρόεδρος της Χιλής Ρικάρντο Λάγκος ξεκίνησαν διαπραγματεύσεις για τη στενότερη οικονομική εταιρική σχέση των τριών του Ειρηνικού (P3- CEP).  Σύμφωνα με το Υπουργείο Εξωτερικών και Εμπορίου της Νέας Ζηλανδίας,  

Το Μπρουνέι συμμετείχε για πρώτη φορά ως πλήρες διαπραγματευτικό μέρος τον Απρίλιο του 2005 πριν από τον πέμπτο και τελευταίο γύρο συνομιλιών.  Στη συνέχεια, η συμφωνία μετονομάστηκε σε TPSEP (Συμφωνία Στρατηγικής Οικονομικής Συνεργασίας Trans-Pacific ή Pacific-4). Οι διαπραγματεύσεις για τη Συμφωνία Στρατηγικής Οικονομικής Δι-Ειρηνικής Συνεργασίας (TPSEP ή P4) ολοκληρώθηκαν από το Μπρουνέι, τη Χιλή, τη Νέα Ζηλανδία και τη Σιγκαπούρη στις 3 Ιουνίου 2005,  και τέθηκαν σε ισχύ στις 28 Μαΐου 2006 για τη Νέα Ζηλανδία και τη Σιγκαπούρη, 12 Ιουλίου 2006 για το Μπρουνέι και 8 Νοεμβρίου 2006 για τη Χιλή. 

Μολονότι η συμφωνία TPSEP περιέχει μια ρήτρα προσχώρησης και επιβεβαιώνει τη «δέσμευση των μελών να ενθαρρύνουν την προσχώρηση άλλων οικονομιών στην παρούσα Συμφωνία», δεν έχει πραγματοποιηθεί τέτοια προσχώρηση.   Και οι τέσσερις χώρες συμμετείχαν, ωστόσο, στις διαπραγματεύσεις για το Σύμφωνο Συνεργασίας των Δύο Πλευρών του Ειρηνικού, για την οποία επιτεύχθηκε συμφωνία το 2015 με τη συμμετοχή οκτώ επιπλέον μερών.

Το TPSEP (και το TPP στο οποίο αναπτύχθηκε) δεν είναι πρωτοβουλίες της Οικονομικής Συνεργασίας Ασίας-Ειρηνικού. Ωστόσο, το TPP θεωρείται ότι είναι ένας οδηγός για την προτεινόμενη Ζώνη Ελεύθερων Συναλλαγών της Ασίας-Ειρηνικού (FTAAP), μια πρωτοβουλία της APEC, στα πρότυπα της NAFTA.

Δείτε επίσης 

 Σύμφωνο Συνεργασίας των Δύο Πλευρών του Ειρηνικού
 Δασμοί

Παραπομπές

Εξωτερικοί σύνδεσμοι
Uniper

Η Uniper SE είναι εταιρεία που δραστηριοποιείται στον κάδο της ενέργειας με έδρα το Ντύσσελντορφ της Γερμανίας. Δημιουργήθηκε με το διαχωρισμό των περιουσιακών στοιχείων ορυκτών καυσίμων της E.ON σε μια ξεχωριστή εταιρεία που άρχισε να λειτουργεί την 1η Ιανουαρίου 2016.  Από τον Μάρτιο του 2020, η Uniper ανήκει κατά πλειοψηφία στον φινλανδικό ενεργειακό όμιλο Fortum και έχει μερίδια σε τρεις πυρηνικούς σταθμούς στη Φινλανδία και τη Σουηδία.

Απασχολεί περίπου 11.800 εργαζομένους σε περισσότερες από 40 χώρες.  Τα κεντρικά γραφεία της βρίσκονται στο Ντίσελντορφ.   Περίπου το ένα τρίτο των εργαζομένων εργάζεται στη Γερμανία.

Παραπομπές
Κοινότητα Κανδάνου

Η Κοινότητα Κανδάνου ή Καντάνου είναι κοινότητα του Δήμου Καντάνου - Σελίνου στην Περιφερειακή Ενότητα Χανίων της Κρήτης, η οποία συστάθηκε το 1925 με το ΦΕΚ 27Α - 31/01/1925 και έδρα τον οικισμό Κάνδανος. Όταν το 1940 το όνομα του οικισμού διορθώθηκε σε Κάντανος διορθώθηκε και αυτό της κοινότητας. Η κοινότητα, εκτός από την έδρα της, περιλαμβάνει και τους οικισμούς Άγιοι Απόστολοι, Ανισαράκι, Βαμβακάδες, Καβαλλαριανά, Λόφος, Πάνω Φλώρια, Σπίνα, Τραχινιάκος, Φλώρια και Χρυσοπηγή. Η απογραφή του 2011 αναφέρει:

 Άγιοι Απόστολοι, οι (21) 
 Ανισαράκι, το (47)
 Βαμβακάδες, οι (4)
 Καβαλλαριανά, τα (5)
 Κάνδανος, ο (421)
 Λόφος, ο (33)
 Πάνω Φλώρια, τα (8)
 Σπίνα, η (11)
 Τραχινιάκος, ο (32)
 Φλώρια, τα (47)
 Χρυσοπηγή, η (25)

Συνολικά η κοινότητα έχει 654 κατοίκους και εκπροσωπείται από πενταμελές συμβούλιο με επικεφαλής τον Πρόεδρο κ. Κωνσταντίνο Κονταδά.

Κοινοτάρχες Κανδάνου 
Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της Κοινότητας.

Παραπομπές 

Δήμος Καντάνου - Σελίνου
Κοινότητα Παλαιοχώρας

Η Κοινότητα Παλαιοχώρας είναι κοινότητα του Δήμου Καντάνου - Σελίνου στην Περιφερειακή Ενότητα Χανίων της Κρήτης, η οποία συστάθηκε το 1925 με το ΦΕΚ 27Α - 31/01/1925 και έδρα τον οικισμό Παλαιοχώρα.  Η κοινότητα, εκτός από την έδρα της, περιλαμβάνει και τους οικισμούς Αγία Τριάδα, Αζογυρές, Άνυδροι, Ασφενδιλές, Αχλαδιάκες, Βλιθιάς, Κάλαμος, Πλατανές, Προδρόμι και Σπανιάκος. Η απογραφή του 2011 αναφέρει:

 Αγία Τριάδα, η (10)
 Αζογυρές, ο (35)
 Άνυδροι, οι (64)
 Ασφενδιλές, ο (9)
 Αχλαδιάκες, οι (14)
 Βλιθιάς, ο (18)
 Κάλαμος, ο (20)
 Παλαιόχωρα, η (1.675)
 Πλατανές, ο (1)
 Προδρόμι, το (16)
 Σπανιάκος, ο (29)

Συνολικά η κοινότητα έχει 1.891 κατοίκους και εκπροσωπείται από πενταμελές συμβούλιο με επικεφαλής τον Πρόεδρο κ. Ελευθέριο Βαρδουλάκη.

Κοινοτάρχες Παλαιοχώρας 
Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας.

Παραπομπές 

Δήμος Καντάνου - Σελίνου
Κοινότητα Επανωχωρίου

Η Κοινότητα Επανωχωρίου είναι κοινότητα του Δήμου Καντάνου - Σελίνου στην Περιφερειακή Ενότητα Χανίων της Κρήτης, η οποία συστάθηκε το 1925 με το ΦΕΚ 27Α - 31/01/1925 και έδρα τον οικισμό Απανωχώρι, του οποίου το όνομα διορθώθηκε σε Επαναχώρι το 1940. Η κοινότητα, εκτός από την έδρα της, περιλαμβάνει και τους οικισμούς Αγία Ειρἠνη, Πρινές, Σελινώτικος Γύρος και Τσισκιανά. Η απογραφή του 2011 αναφέρει:

 Αγία Ειρήνη, η (80)
 Επανωχώρι, το (66)
 Πρινές, ο (138)
 Σελινιώτικος Γύρος, ο (28)
 Τσισκιανά, τα (33)

Συνολικά η κοινότητα έχει 345 κατοίκους και εκπροσωπείται από πενταμελές συμβούλιο με επικεφαλής τον Πρόεδρο κ. Ευτύχιο Καλαμαράκη.

Κοινοτάρχες Επανωχωρίου 
Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας.

Παραπομπές 

Δήμος Καντάνου - Σελίνου
Κάρλτον Μάιερς

Ο Κάρλτον Ετόρε Φρανσέσκο Μάιερς (Carlton Ettore Francesco Myers, γεννήθηκε 30 Μαρτίου 1971) είναι πρώην διεθνής Ιταλός καλαθοσφαιριστής που αγωνίστηκε στο Πρωτάθλημα Ιταλίας και στην Ευρωλίγκα. Μεγάλωσε αρχικά στο Ηνωμένο Βασίλειο. Ένας από τους καλύτερους Ευρωπαίους σούτινγκ γκαρντ της γενιάς του, κέρδισε έναν τίτλο Ευρωπαϊκού Πρωταθλήματος με την Εθνική Ιταλίας το 1999.

Σύλλογοι 
Στα χρόνια του στη Φορτιτούντο Μπολόνια,  έγινε ο μεγάλος αντίπαλος ενός άλλου Ευρωπαίου μεγάλου παίκτη,  Πρέντραγκ Ντανίλοβιτς, του αρχηγού της Βίρτους Μπολόνια, της άλλης ομάδας μπάσκετ της πόλης. Οι μονομαχίες και η αντιπαλότητα μεταξύ Μάιερς και Ντανίλοβιτς, αποτελούν  θρυλικό κομμάτι της ιστορίας του ιταλικού μπάσκετ.

Εθνική ομάδα  
Με την Εθνική Ιταλίας ανδρών, ο Μάιερς έπαιξε στα Ευρωμπάσκετ του 1997 και 1999, στο Παγκόσμιο Πρωτάθλημα FIBA του 1998 στην Ελλάδα και στους Ολυμπιακούς Αγώνες του Σίδνεϊ το 2000, όπου είχε επίσης την τιμή να είναι ο σημαιοφόρος της χώρας του στην τελετή εγκαινίων.

Τίτλοι και διακρίσεις 

 Πρώτος σκόρερ της Ευρωλίγκα (1997)
 3× FIBA EuroStar (1996, 1998, 1999)
 FIBA EuroStars MVP (1998)
 Νικητής διαγωνισμού 3 πόντων FIBA EuroStars (1998)
 Πρωτάθλημα Ιταλίας Πρωταθλητής (2000)
 Κύπελλο Ιταλίας Νικητής (1998)
 2× Σούπερ Καπ Ιταλίας νικητής (1998, 2004)
 2× MVP της Ιταλικής Λίγκας (1994, 1997)
 Κορυφαίος σκόρερ της Ιταλικής Λίγκας (1996)
 Κύπελλο Ιταλίας MVP (1998)
 Ιταλικό All-Star Game MVP (2005)
 Νικητής διαγωνισμού 3 πόντων Ιταλικού All-Star Game (2012)

Εθνική ομάδα 
 : Ευρωμπάσκετ 1997
 : Ευρωμπάσκετ 1999

Παραπομπές

Εξωτερικοί σύνδεσμοι

 
FIBA προφίλ
FIBA Europe προφίλ
Euroleague.net προφίλ
Italian League Profile  
Spanish League προφίλ 
Eurobasket.com προφίλ
Κάρλτον Μάιερς, πέτυχε 87 πόντους
Κοινότητα Πλεμενιανών

Η Κοινότητα Πλεμενιανών είναι κοινότητα του Δήμου Καντάνου - Σελίνου στην Περιφερειακή Ενότητα Χανίων της Κρήτης, η οποία συστάθηκε το 1925 με το ΦΕΚ 27Α - 31/01/1925 και έδρα τον οικισμό Πλεμενιανά. Η κοινότητα, εκτός από την έδρα της, περιλαμβάνει και τους οικισμούς Γρηγοριανά, Δεσποτικό, Δρύς, Κοπετοί, Μοτζιανά, Σέλλια και Ψαριανά. Η απογραφή του 2011 αναφέρει:

 Γρηγοριανά, τα (13)
 Δεσποτικό, το (17)
 Δρύς, ο (41)
 Κοπετοί, οι (28)
 Μοτζιανά, τα (9)
 Πλεμενιανά, τα (104)
 Σέλλια, τα (7)
 Ψαριανά, τα (13)

Συνολικά η κοινότητα έχει 232 κατοίκους και εκπροσωπείται από τον Πρόεδρο κ. Παντελή Κωστάκη.

Κοινοτάρχες Πλεμενιανών 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της κοινότητας:

Παραπομπές 

Δήμος Καντάνου - Σελίνου
Κοινότητα Κακοδικίου

Η Κοινότητα Κακοδικίου είναι κοινότητα του Δήμου Καντάνου - Σελίνου στην Περιφερειακή Ενότητα Χανίων της Κρήτης, η οποία συστάθηκε το 1925 με το ΦΕΚ 27Α - 31/01/1925 και έδρα τον οικισμό Κακοδίκι. Η κοινότητα, εκτός από την έδρα της, περιλαμβάνει και τους οικισμούς Αρμί, Κάδρος, Καλλιθέα, Μαρουδιανά, Μενιανά, Παλληκαριανά, Παππαδιανά και Σφακός. Η απογραφή του 2011 αναφέρει:

 Αρμί, το (19)
 Κάδρος, το (60)
 Κακοδίκι, το (14)
 Καλλιθέα, η (44)
 Μαρουδιανά, τα (11)
 Μενιανά, τα (16)
 Παλληκαριανά, τα (21)
 Παππαδιανά, τα (19)
 Σφακός, ο (28)

Συνολικά η κοινότητα έχει 232 κατοίκους και εκπροσωπείται από τον Πρόεδρο κ. Κωνσταντίνο Ψαράκη.

Κοινοτάρχες Κακοδικίου 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της κοινότητα:

Παραπομπές 

Δήμος Καντάνου - Σελίνου
Κοινότητα Βοθιανών

Η Κοινότητα Βοθιανών είναι κοινότητα του Δήμου Καντάνου - Σελίνου στην Περιφερειακή Ενότητα Χανίων της Κρήτης, η οποία συστάθηκε το 1925 με το ΦΕΚ 404Α - 16/12/1925 και την απόσπαση του οικισμού Βοθιανά από την κοινότητα Σκλαβοπούλας και τον ορισμό του ως έδρα της. Το 1968 με το ΦΕΚ 208Α - 20/09/1968 η έδρα μεταφέρθηκε στον οικισμό Τσισκιανά ο οποίος το 1974 μετονομάστηκε σε Καματερά. Εκτός από την έδρα της, περιλαμβάνει και τους οικισμούς Αρχοντικό, Μουστάκος και Φαράγγι. Η απογραφή του 2011 αναφέρει:

 Αρχοντικό, το (6)
 Καματερά, τα (0)
 Μουστάκος, το (36)
 Φαράγγι, η (7)

Παραπομπές 

Δήμος Καντάνου - Σελίνου
Κοινότητα Βουτά

Η Κοινότητα Βουτά είναι κοινότητα του Δήμου Καντάνου - Σελίνου στην Περιφερειακή Ενότητα Χανίων της Κρήτης, η οποία συστάθηκε το 1925 με το ΦΕΚ 27Α - 31/01/1925 και έδρα τον οικισμό Βουτάς. Η κοινότητα, εκτός από την έδρα της, περιλαμβάνει και τους οικισμούς Άγιος Παύλος, Αζογυρές, Γιαλός, Κίτυρος, Κοντοκυνήγι, Λιβάδι, Πλάτανος και Χασί. Η απογραφή του 2011 αναφέρει:

 Άγιος Παύλος, ο (0)
 Αζογυρές, ο (1)
 Βουτάς, ο (57)
 Γιαλός, ο (848)
 Κίτυρος, η (16)
 Κοντοκυνήγι, το (5)
 Λιβάδι, το (0)
 Πλάτανος, ο (12)
 Χασί, το (22)

Συνολικά η κοινότητα έχει 961 κατοίκους.

Παραπομπές 

Δήμος Καντάνου - Σελίνου
Κοινότητα Καλαθενών

Η Κοινότητα Καλαθενών είναι κοινότητα του Δήμου Κισσάμου στην Περιφερειακή Ενότητα Χανίων της Κρήτης, η οποία συστάθηκε το 1925 με το ΦΕΚ 27Α - 31/01/1925 και έδρα τον οικισμό Καλάθεναι. Περιλαμβάνοντας μόνον την έδρα της, η κοινότητα έχει 160 κατοίκους, σύμφωνα με την απογραφή του 2011.

Κοινοτάρχες Καλαθενών 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της κοινότητας:

Παραπομπές 

Δήμος Κισσάμου
Κοινότητα Κουκουναράς

Η Κοινότητα Κουκουναράς είναι κοινότητα του Δήμου Κισσάμου στην Περιφερειακή Ενότητα Χανίων της Κρήτης, η οποία συστάθηκε το 1925 με το ΦΕΚ 27Α - 31/01/1925 και έδρα τον οικισμό Κουκουναρά. Εκτός από την έδρα της, η κοινότητα περιλαμβάνει τους οικισμούς: Τσικαλαριά, Χαρχαλιανά και Χορευτιανά. Η απογραφή του 2011 αναφέρει:

 Κουκουναρά, η (41)
 Τσικαλαριά, τα (17)
 Χαρχαλιανά, τα (23)
 Χορευτιανά, τα (7)

Συνολικά η κοινότητα έχει 88 κατοίκους κα εκπροσωπείται από τον Πρόεδρο κ. Σταύρο Νικολακάκη.

Κοινοτάρχες Κουκουναράς 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της κοινότητας:

Παραπομπές 

Δήμος Κισσάμου
Κοινότητα Λουσακιών

Η Κοινότητα Λουσακιών είναι κοινότητα του Δήμου Κισσάμου στην Περιφερειακή Ενότητα Χανίων της Κρήτης, η οποία συστάθηκε το 1925 με το ΦΕΚ 27Α - 31/01/1925 και έδρα τον οικισμό Λουσακιές. Εκτός από την έδρα της, η κοινότητα περιλαμβάνει τους οικισμούς: Γαλουβάς, Ζαχαριανά, Μεράδα, Μετόχι και Φτερόλακκα. Η απογραφή του 2011 αναφέρει:

 Γαλουβάς, ο (13)
 Ζαχαριανά, τα (91)
 Λουσακιές, αι (127)
 Μεράδα, η (81)
 Μετόχι, το (9)
 Φτερόλακκα, τα (52)

Συνολικά η κοινότητα έχει 373 κατοίκους και εκπροσωπείται από πενταμελές Συμβούλιο με επικεφαλής τον Πρόεδρο κ. Νικόλαο Ρουπάκη.

Κοινοτάρχες Λουσακιών 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της κοινότητας:

Παραπομπές 

Δήμος Κισσάμου
Τομ Φαν Βέερτ

Ο Τομ Φαν Βέερτ (γεννημένος στις 7 Ιουνίου 1990) είναι Ολλανδός επαγγελματίας ποδοσφαιριστής που αγωνίζεται ως επιθετικός για την ΑΕΚ στην Σούπερ Λιγκ.

Καριέρα

Ντεν Μπος 
Ο Φαν Βέερτ έκανε το ντεμπούτο του στο επαγγελματικό ποδόσφαιρο στην Ντβίζι (δεύτερη κατηγορία Ολλανδίας) για την Ντεν Μπος, στις 5 Δεκεμβρίου 2008 σε έναν αγώνα απέναντι στην Ζβόλε.  Στις 6 Μαρτίου 2009, σημείωσε το πρώτο του γκολ ως επαγγελματίας σε μια νίκη με 7-1 επί της ΦΚ Αιντχόβεν. Τη σεζόν 2010–11 καθιερώθηκε βασικός βασικός στον σύλλογο. Ο Φαν Βέερτ, υπέστη σοβαρό τραυματισμό κατά τη διάρκεια ενός αγώνα με την ΦΚ Αιντχόβεν, στις 28 Απριλίου 2013, με τη μαγνητική τομογραφία να αποκαλύπτει ότι είχε σχίσει τον πρόσθιο χιαστό σύνδεσμο του. Εξαιτίας αυτού του τραυματισμού, μπόρεσε να παίξει για την σεζόν 2013-14, μόνο στα πλέι-οφ.

Εξέλσιορ 
Στις 10 Ιουνίου 2014, η Εξέλσιορ ανακοίνωσε την υπογραφή του Φαν Βέερτ στον σύλλογο. Στην Εξέιλσιορ, διαδέχτηκε τον Λαρς Βέκντζαικ που είχε μετακομίσει στην Νότιγχαμ Φόρεστ. Έκανε το ντεμπούτο του για τον σύλλογο του Ρότερνταμ στον πρώτο αγώνα της σεζόν, στις 9 Αυγούστου απέναντι στην Μπρέντα, αγώνας που έληξε ισόπαλος με 1–1. Μια εβδομάδα αργότερα, σημείωσε το πρώτο του γκολ για την Εξέλσιορ ενάντια στην Γκό Αχεντ Ιγκλς. Ο Φαν Βέερτ έπαιξε δύο σεζόν για την Εξέλσιορ, η οποία και τα δύο χρόνια τερμάτισε στη δέκατη πέμπτη θέση στην Έρεντιβιζι, μία θέση πριν από τον υποβιβασμό. Συνέβαλε στην αποφυγή του υποβιβασμού σημειώνοντας 13 και 11 γκολ, αντίστοιχα, στις δύο σεζόν του εκεί.

Χρόνινγκεν 
Ο Φαν Βέερτ, υπέγραψε τριετές συμβόλαιο με τη Χρόνινγκεν τον Ιούνιο του 2016, υπογράφοντας ως ελεύθερος. Έκανε 112 εμφανίσεις με τον σύλλογο, στις οποίες σημείωσε 41 γκολ.

Άλμποργκ 
Στις 29 Αυγούστου 2019, ο Φαν Βέερτ υπέγραψε τριετές συμβόλαιο με τον σύλλογο του Δανέζικου πρωταθλήματος, Άλμποργκ. Αργότερα, αποκάλυψε ότι είχε επίσης προτάσεις από τον πορτογαλικό σύλλογο, Σπόρτινγκ Λισαβόνας, αλλά οι χαοτικές συνθήκες στον σύλλογο τον ανάγκασαν να μην πάει ποτέ.

Βόλος 
Στις 25 Ιουνίου 2021, ο Φαν Βέερτ ανακοινώθηκε από τον Βόλο. Τελείωσε την σεζόν με 17 τέρματα, βγαίνοντας πρώτος σκόρερ της Σούπερ Λιγκ, βοηθώντας τον Βόλο να βγει στην μέση της βαθμολογίας.

Στατιστικά καριέρας

Διακρίσεις

Ατομικές 
 Σούπερ Λιγκ Ελλάδα Πρώτος σκόρερ: 2021–22

Παραπομπές

Εξωτερικοί σύνδεσμοι 
 
 Voetbal International profile (in Dutch)
 Profile and latest matches at Whoscored.com (in english)

Ολλανδοί ποδοσφαιριστές στο εξωτερικό
Ποδοσφαιριστές Ίιρστε Ντιβίζι
Ποδοσφαιριστές Έρεντιβιζι
Ποδοσφαιριστές Σούπερ Λιγκ Ελλάδας
Ποδοσφαιριστές Σουπερλίγκα Δανίας
Ποδοσφαιριστές Βόλου Ν.Π.Σ.
Ποδοσφαιριστές Άλμποργκ ΜΚ
Ποδοσφαιριστές ΦΚ Χρόνινγκεν
Ποδοσφαιριστές ΣΜΦ Εξέλσιορ
Ποδοσφαιριστές ΦΚ Ντεν Μπος
Επιθετικοί ποδοσφαιριστές
Ολλανδοί ποδοσφαιριστές
Ξένοι ποδοσφαιριστές στη Δανία
Κώστας Σισμάνης

Ο Κώστας Σισμάνης (1924-1991) ήταν Έλληνας αθλητικογράφος και από τους πρώτους παρουσιαστές και πρωτεργάτες της ελληνικής τηλεόρασης. Εργάστηκε στον αθηναϊκό αθλητικό Τύπο και ήταν συνιδρυτής της ιστορικής αθλητικής εφημερίδας Φως των Σπορ. Στη συνέχεια παρουσίασε και επιμελήθηκε δελτία ειδήσεων και αθλητικές εκπομπές στην τηλεόραση. Μεταξύ άλλων υπήρξε διευθυντής Ειδήσεων και Επικαίρων στην ΥΕΝΕΔ και ανταποκριτής του BBC.

Πορεία
Γεννήθηκε το 1924 και σπούδασε νομικά στη Γιουγκοσλαβία. Συνεργάστηκε τόσο με πολιτικές όσο και με αθλητικές εφημερίδες. 

Ως δημοσιογράφος αθλητικών γεγονότων ήταν (1952) διευθυντής στην δεκαπενθήμερη εφημερίδα του Παναθηναϊκού με τίτλο το όνομα της ομάδας και έπειτα συνεργάστηκε  με την Αθλητική Ηχώ και το μηνιαίο περιοδικό Αθλητικά Χρονικά. Το 1955 ίδρυσε μαζί με τον Θεόδωρο Νικολαΐδη με την ονομασία Αθλητικόν Φως. 
Το 1966 έγινε ένας από τους πρώτους παρουσιαστές ειδήσεων στην ΤΕΔ, στο ΕΙΡ και στην ΥΕΝΕΔ στην ελληνική τηλεόραση, καθώς παρουσίασε για πρώτη φορά και επί αρκετά χρόνια δελτίο ειδήσεων, την Ηχώ των γεγονότων (ΕΙΡ) , την Ελληνική και ξένη επικαιρότης (στην ΤΕΔ) και μετά το 1969 το δελτίο ειδήσεων Τηλεφημερίς και άλλες εκπομπές, κυρίως αθλητικού περιεχομένου. Έχοντας εργαστεί ως ανταποκριτής στο BBC, επιμελήθηκε και εκπομπές διεθνούς επικαιρότητας, όπως την ανάλυση των διεθνών θεμάτων γενικού ενδιαφέροντος μέσω του πρακτορείου OPITN, με την εκπομπή της ΤΕΔ Κινητός ρεπόρτερ το 1969. Το 1974 παρουσίασε την εκπομπή με τίτλο Επί των επάλξεων, μια εκπομπή που παρουσίαζε την στρατιωτική ιστορία της νεότερης Ελλάδας και το 1978 την πρωτοποριακή αθλητική εκπομπή Αθλητικό Απόγευμα στην ΥΕΝΕΔ, όπου παρουσίαζε μεταξύ άλλων για πρώτη φορά ολοκληρωμένες φάσεις ποδοσφαιρικών αγώνων, συνεντεύξεις και στιγμιότυπα από μέρος ιπποδρομιών, πυγμαχικούς αγώνες και αγώνες στίβου.

Στην τηλεόραση επίσης είχε την ιδέα για το πρώτο τηλεοπτικό σίριαλ, Το σπίτι με τον φοίνικα (1970). 

Απεβίωσε στις 9 Ιουλίου 1991.

Εκπομπές που παρουσίασε 
Ελληνική και ξένη επικαιρότης	(1966, δελτίο ειδήσεων της ΤΕΔ)
Ηχώ των γεγονότων	(1966, δελτίο ειδήσεων του ΕΙΡ)
Ματιές στα σπορ 	(1966, ΕΙΡ)
 Κινητός ρεπόρτερ	(1969, ΤΕΔ)
Μεγάλες μάχες του Β' παγκοσμίου πολέμου (1969, ΤΕΔ)
Τηλεφημερίς	(1969, ΥΕΝΕΔ)
Αθλητικό απόγευμα	(1972, ΥΕΝΕΔ)
Επί των επάλξεων	(1974, ΥΕΝΕΔ)

Τηλεοπτικές σειρές που εμφανίστηκε
 Το σπίτι με τον φοίνικα (1970)

Παραπομπές

Εξωτερικοί σύνδεσμοι 
Κώστας Σισμάνης, στην RETRODB.

Σισμανης
Σισμανης
Κυβερνήτης των Νήσων Κέιμαν

Ο Κυβερνήτης των Νήσων Κέιμαν είναι ο εκπρόσωπος του Βρετανού μονάρχη στο υπερπόντιο έδαφος των Νήσων Κέιμαν του Ηνωμένου Βασιλείου . Ο Κυβερνήτης, ένας δημόσιος υπάλληλος που στη σύγχρονη εποχή ήταν συνήθως Βρετανός υπήκοος που κατοικούσε κανονικά στο Ηνωμένο Βασίλειο, διορίζεται από τον μονάρχη από το προσωπικό του Γραφείου Εξωτερικών, Κοινοπολιτείας και Ανάπτυξης κατόπιν συμβουλής της βρετανικής κυβέρνησης . Ο ρόλος του Κυβερνήτη είναι να ενεργεί ως de facto αρχηγός του κράτους και είναι υπεύθυνος για το διορισμό του πρωθυπουργού, ο οποίος είναι ο αρχηγός του κόμματος με την πλειοψηφία των εδρών στο Νομοθετικό Σώμα.

Σημερινός κυβερνήτης είναι ο Μάρτιν Ρόπερ από τον Οκτώβριο του 2018. 

Ο Κυβερνήτης έχει τη δική του σημαία, τη σημαία της Ένωσης αντεστραμμένη με το έμβλημα του εδάφους . Η επίσημη κατοικία του Κυβερνήτη είναι ο Οίκος του Κυβερνήτη στο Seven Mile Beach, στην Μεγάλη Καϊμάν.

Ιστορία 
Μέχρι το 1962, τα νησιά Κέιμαν διοικούνταν ως εξάρτημα της Τζαμάικα . Όταν η Τζαμάικα κέρδισε την ανεξαρτησία, τα νησιά χωρίστηκαν και έγιναν ξεχωριστή αποικία του Στέμματος. Διορίστηκε Διαχειριστής (Administrator) στα Νησιά από το 1959. Μετά το 1971 η βρετανική κυβέρνηση διόρισε Κυβερνήτη.

Κατάλογος των αρχιδικαστών των Νήσων Κέιμαν 

 Ουίλιαμ Καρτράιτ (1750-1776)
 Ουίλιαμ Μπόντεν (1776-1823)
 Τζέιμς Κόου ο πρεσβύτερος (1823-1829)
 Τζον Ντρέιτον (1829-1842)
 Τζέιμς Κόου ο νεότερος (1842-1855)
 Ουίλιαμ Ίντεν (1855-1879)
 Ουίλιαμ Μπόντεν Ουέμπστερ (1879-1888)
 Έντμουντ Πάρσονς (1888-1907)

Κατάλογος επιτρόπων των Νήσων Κέιμαν 
 Φρέντερικ Σέντεν Σανγκουινέτι (1898-1906)
 Τζορτζ Στίβενσον Χιρστ (1907-1912)
 Άρθουρ Κ Ρόμπινσον (1912-1919)
 Χιού Χιούστον Χάτσινγκς (1919–1929)
 Λοχαγός Γκ. Χ. Φριθ (1929–1931)
 Έρνεστ Άρθουρ Γουέστον (1931-1934)
 Άλαν Ουόλσεϊ Κάρντιναλ, CMG (αργότερα Σερ Άλαν) (1934–1940)
 Άλμπερτ Κ. Πάντον Snr, MBE (υπηρεσιακός) (1940–1941)
 Τζον Πέρι Τζόουνς (1941-1946)
 Άιβορ Οτερμπεϊν Σμιθ  (αργότερα CMG, OBE) (1946–1952)
 Άντριου Μόρις Γκέραρντ, CMG (1952–1956)
 Άλαν Χίλαρντ Ντόναλντ (1956 – 4 Ιουλίου 1959)

Κατάλογος διαχειριστών των Νήσων Κέιμαν 

 Wing Commander Τζακ Ρόουζ CMG, MBE, DFC (1960–1964) 
 Τζον Άλφρεντ Κάμπερ CMG, MBE, TD (1964–1968)
 Άθελσταν Τσαρλς Έθελγουλφ (1968 – 22 Αυγούστου 1971)

Κατάλογος κυβερνητών των Νήσων Κέιμαν

Παραπομπές 

Κυβερνητης
  *
Αργυρό Νερό Λασιθίου

Το Αργυρό Νερό είναι οικισμός της τοπικής κοινότητας Έξω Ποτάμων, της δημοτικής ενότητας και δήμου Αγίου Νικολάου, της περιφερειακής ενότητας (τέως νομού) Λασιθίου, στην περιφέρεια Κρήτης, σύμφωνα με το πρόγραμμα Καλλικράτης.  Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Λασιθίου του νομού Λασιθίου, στο γεωγραφικό διαμέρισμα Κρήτης. 
Στην απογραφή του 2011 ο οικισμός καταγράφηκε χωρίς κατοίκους.

Γεωγραφία
Το Αργυρό Νερό είναι ορεινός οικισμός στο Δ. ΒΔ. τμήμα του νομού Λασιθίου. Βρίσκεται στις νοτιοδυτικές κλιτύς της κορυφής «Μάχαιρα» (1.487) του όρους Σελένα και πάνω στην επαρχιακή οδό Νεαπόλεως-Οροπεδίου, σε μέσο σταθμικό υψόμετρο 900 (ο 3ος υψηλότερος οικισμός του νομού). Απέχει 27 χλμ. περίπου Δ. ΒΔ. του Αγίου Νικολάου.

Πληθυσμός

Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και προσαρτήθηκε στην κοινότητα Έξω Ποτάμων του νομού Λασιθίου. Με το ΦΕΚ 244Α - 04/12/1997 αποσπάστηκε από την κοινότητα Έξω Ποτάμων και προσαρτήθηκε στον δήμο Αγίου Νικολάου.

Γενικά στοιχεία
Η ονομασία του οικισμού δικαιολογεί την ύπαρξη άφθονων νερών που είναι άριστης ποιότητας. Παλαιότερα ο οικισμός λεγόταν και Ανδρουλήδων ή Βλάχηδων από τις οικογένειες που κατοικούσαν εκεί.

Αξιοθέατα
Η εκκλησία του Προφήτη Ηλία, νότια του οικισμού
Οι ανεμόμυλοι Κατακαλού, νοτιοανατολικά του οικισμού

Παραπομπές

Πηγές
Εγκυκλοπαίδεια Πάπυρος Λαρούς, 1963 (ΠΛ)
Οργανισμός εκδόσεων «Ελλάδα», χάρτες (εκδ. Βαρελάς)
Περιοδικό «Διακοπές», εκδ. Δ.Ο.Λ.,  2010
Google Earth
eetaa.gr

Χωριά του νομού Λασιθίου
Δήμος Αγίου Νικολάου
Κοινόν των Μακεδόνων

Το Κοινόν των Μακεδόνων (αρχαία ελληνικά: Κοινὸν τῶν Μακεδόνων) ήταν μια συνομοσπονδιακά οργανωμένη συμπολιτεία (δηλαδή, ένα αρχαίο ελληνικό περιφερειακό κράτος ή κοινόν) αποτελούμενο από όλες τις μακεδονικές κοινότητες ενωμένες γύρω από έναν μονάρχη. Μπορεί να παραλληλιστεί από το Κοινόν των Μολοσσών, αλλά φαίνεται ότι το μακεδονικό κοινό είχε πολύ μικρότερη δύναμη από αυτό των Μολοσσών. Πρωτεύουσα ή έδρα του Μακεδονικού κοινού ήταν η Βέροια.

Ιστορία 
Τόσο νομισματικά όσο και επιγραφικά στοιχεία πιστοποιούν την ύπαρξη του Μακεδονικού κοινού πριν και μετά τη ρωμαϊκή κατάκτηση της Μακεδονίας. Η νομισματοκοπία στο όνομα των Μακεδόνων (δηλαδή, ΜΑΚΕΔΟΝΩΝ) ήταν σε συνεχή παραγωγή από τη βασιλεία του Φιλίππου Ε' (π. 238–179 π.Χ.) και του Περσέα (π. 212–166 π.Χ.) μέχρι και τη Ρωμαϊκή περίοδο. Αναδιοργανώθηκε υπό την πρώιμη Ρωμαϊκή Αυτοκρατορία και μετατράπηκε σε θεσμό που σχετίζεται με την αυτοκρατορική λατρεία, όπως συνέβη σε όλα τα κοινά της περιόδου.

Το κοινόν, που διοικούνταν από μέλη της τοπικής ελίτ, διοργάνωνε και χρηματοδοτούσε αγώνες και εκδηλώσεις και λάμβανε τη ρωμαϊκή υπηκοότητα. Χρησιμοποιώντας παραδοσιακά εθνοτικά σύμβολα που απεικονίζονται στα νομίσματά του, όπως η μακεδονική ασπίδα και ο φτερωτός κεραυνός, το κοινόν διατήρησε την αίσθηση της ελληνικής/μακεδονικής αστικής ταυτότητας στην επαρχία μέχρι τα τέλη του 2ου αιώνα μ.Χ. Η τελευταία βεβαίωση ατόμου που προσδιορίζεται ως Μακεδόνας χρονολογείται στις αρχές του 4ου αιώνα μ.Χ.

Παραπομπές

Βιβλιογραφία 

 

Ομοσπονδιακά κράτη αρχαίας ελληνικής ιστορίας
Δυναστεία των Αντιγονιδών
Ιστορία της αρχαίας Μακεδονίας
Διοργανώσεις Ε.Π.Σ. Λάρισας 1996–97

Την περίοδο 1996-97 η Ένωση Ποδοσφαιρικών Σωματείων Λάρισας διοργάνωσε το Πρωτάθλημα και το Κύπελλο. Ο Ηρακλής Χάλκης κατεκτησε το πρωτάθλημα και την άνοδο στη Δ' Εθνικη.

Πρωτάθλημα 

Το Πρωτάθλημα Ε.Π.Σ. Λάρισας 1996-97 διεξήχθη σε 3 κατηγορίες:
Α σε έναν όμιλο των 18 ομάδων 
Β σε 3 όμιλους των 16 ομάδων 
Γ σε 4 ομίλους

Α' Κατηγορία 
Η A' Κατηγορία διεξήχθη σε έναν όμιλο με 18 ομαδες (34 αγωνιστικές). Η πρωταθλήτρια ομάδα του Ηρακλή Χάλκη με αρχηγό τον Μάκη Κουτσιανικουλη, κέρδισε την άνοδο στη Δ΄ Εθνική. Δεν υποβιβαστηκε καμια λαρισινη ομάδα από τη Δ' Εθνικη.

B' Κατηγορία 
Η B' Κατηγορία διεξήχθη σε 3 ομίλους των 16 ομάδων. Τα εισιτηρια της ανόδου για την Α' ΕΠΣΛ κερδισαν οι: Αστήρ Μελισσοχωρίου, Δάφνη Γλαύκης, Δήμητρα Γιάννουλης, Ολυμπος Γιάννουλης.Συμμετείχαν οι εξής ομάδες:
Δήμητρα Γιάννουλης (άνοδος)   
Πολυνέρι (άνοδος) 
Δάφνη Γλαύκης (άνοδος)
Αστήρ Μελισσοχωρίου (άνοδος)
Ολυμπος Γιάννουλης (άνοδος) 
 Άρης Λάρισας  
Αναγέννηση Φαρσάλων
Α.Ο. Ίκαρος Νεάπολης
Παναγροτικός Νίκαιας 
Προοδευτική Λάρισας
Αετός Αμυγδαλέας 
Αναγεννηση Καλοχωρίου 
ΣΦΑΝ Κίσσαβος 
Χαραυγή Λάρισας
Δωτιέας Αγιάς 
Αμπελωνιακός
Όλυμπος Γόννων
Θυελλα Λαρισας 
Κεραυνός Πλατυκαμπου 
Μανδρα 
Μεγας Αλεξανδρος Χαλκιαδων 
Ηρακλης Μεγαλου Ευυδριου 
Κρηνη 
Σταυραετός Σταυρού 
Κεραυνός Δρυμού 
ΑΟ Σαρανταπορου
Νικη Τυρναβου 
ΑΟ Κατωχωρίου 
Νίκη Νίκης 
Μαχητής Τερψιθέας 
Λαρισαϊκός
Α.Ο. Οικονόμος Τσαριτσάνης
Διογενης Λάρισας
Ολυμπος Ολυμπιαδας
Ολυμπιακος Χειμαδίου
ΑΣ Πυργετος 
Ιπποκρατης
Δυναμο Λάρισας
Ολυμπιακος Σουφλαρίων
Ενωση Μελίας (υποβιβασμός)
Δευκαλίων Κρανεας (υποβιβασμός)
Κεραυνός Δένδρων (υποβιβασμός)

Γ΄ Κατηγορία 
Η B' Κατηγορία διεξήχθη σε 4 ομίλους.

Κύπελλο ΕΠΣΛ
Στον τελικό του Κυπελλου ο οποίος διεξήχθη στο Στάδιο Αλκαζάρ στις 20 Μαρτίου 1997, o ΑΟΚ Νέων Καρυών  με προπονητή τον Γιώργο Κουρδουκλά επιβλήθηκε με 2-0 του Ηρακλή Λάρισας της Δ' Εθνικης. Τα γκολ για τους νικητές πετυχαν οι Παναγιώτης Σιαμαντούρας και Κυριτσάκας. Ο Αργεντινος Ντιέγκο Χιλ εγινε ο πρώτος ξενος που αγωνιστηκε σε τελικό του Κυπελλου της ΕΠΣΛ με τη συμμετοχή του στα τελευταία λεπτά της αναμέτρησης με τη φανελα του ΑΟΚ Νέων Καρυών. Η συγκεκριμένη κατακτηση ηταν η πρώτη στην ιστορια του ΑΟΚ.Στα αξιοσημειωτα και το παγκόσμιο ρεκόρ του νεότερου σκορερ χατ-τρικ που σημειώθηκε στην πρώτη φάση της διοργάνωσης στον αγώνα Αμπελοκήπων  - Χαραυγής (4-3), στις 24 Σεπτεμβριου 1996, με τον Ντίνο Ποντίκα να το επιτυγχάνει σε ηλικια 14 ετών και 7 μηνών.

Παραπομπές

Εξωτερικοί Σύνδεσμοι - Πηγές 
 ΕΠΣ Νομού Λάρισας
 ΕΠΣΛ
 ΑΕΔ Νίκαιας
 Οικονόμος Τσαριτσάνης

Ε.Π.Σ. Λάρισας
Εγχώρια ποδοσφαιρικά πρωταθλήματα 1996-1997
Κοινότητα Τζερμιάδου

Η Κοινότητα Τζερμιάδου είναι κοινότητα του Δήμου Οροπεδίου Λασιθίου στην Περιφερειακή Ενότητα Λασιθίου της Κρήτης. Συστάθηκε το 1925 με το ΦΕΚ 27Α - 31/01/1925 με έδρα τον οικισμό Τζερμιάδες. Περιλαμβάνοντας μόνο την έδρα της η Κοινότητα Τζερμιάδου, σύμφωνα με την απογραφή του 2011 έχει 637 κατοίκους. και εκπροσωπείται από πενταμελές Συμβούλιο με επικεφαλής τον Πρόεδρο κ. Νικόλαο Πεδιαδίτη.

Κοινοτάρχες Τζερμιάδου 

Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της κοινότητας:

Παραπομπές 

Δήμος Οροπεδίου Λασιθίου
Κοινότητα Μέσα Λασιθίου

Η Κοινότητα Μέσα Λασιθίου είναι κοινότητα του Δήμου Οροπεδίου Λασιθίου στην Περιφερειακή Ενότητα Λασιθίου της Κρήτης. Συστάθηκε το 1925 με το ΦΕΚ 148Α - 13/06/1925 με τη μετονομασία της κοινότητας Αγίου Κωνσταντίνου όταν η έδρα του Άγιος Κωνσταντίνος μεταφέρθηκε στο Μέσα Λασίθι. Εκτός από την έδρα της, η κοινότητα περιλαμβάνει και τους οικισμούς Μέσα Λασιθάκι, Νικηφόρηδων και Σμαλιανό. Η απογραφή του 2011 αναφέρει:

 Μέσα Λασιθάκι, το (18)
 Μέσα Λασίθι, το (98)
 Νικηφόρηδων, το (6)
 Σμαλιανό, το (1)

Συνολικά η κοινότητα έχει 123 κατοίκους και εκπροσωπείται από τον Πρόεδρο κ. Μιχαήλ Φαρσάρη.

Κοινοτάρχες Μέσα Λασιθίου 

Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητας:

Παραπομπές 

Δήμος Οροπεδίου Λασιθίου
Κοινότητα Κάτω Μετοχίου

Η Κοινότητα Κάτω Μετοχίου είναι κοινότητα του Δήμου Οροπεδίου Λασιθίου στην Περιφερειακή Ενότητα Λασιθίου της Κρήτης. Συστάθηκε το 1928 με το ΦΕΚ 4Α - 16/01/1928 με την απόσπαση του οικισμού Κάτω Μετόχι από την κοινότητα Ψυχρού και τον ορισμό του ως έδρα της. Εκτός από την έδρα της, η κοινότητα περιλαμβάνει και τους οικισμούς Άγιος Χαράλαμπος και την Μονή Βιδιανής. Η απογραφή του 2011 αναφέρει: 

 Άγιος Χαράλαμπος, ο (36) (παλιά: Γεροντομούρι, το)
 Κάτω Μετόχι, το (66)
 Μονή Βιδιανής, η (1)

Συνολικά η κοινότητα έχει 103 κατοίκους και εκπροσωπείται από τον Πρόεδρο κ. Κωνσταντίνο Βεληβασάκη.

Κοινοτάρχες Κάτω Μετοχίου 

Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της κοινότητας:

Παραπομπές 

Δήμος Οροπεδίου Λασιθίου
Κοινότητα Λαγού

Η Κοινότητα Λαγού είναι κοινότητα του Δήμου Οροπεδίου Λασιθίου στην Περιφερειακή Ενότητα Λασιθίου της Κρήτης. Συστάθηκε το 1948 με το ΦΕΚ 4Α - 16/01/1928 με την απόσπαση του οικισμού Λαγού από την κοινότητα Τζερμιάδου και τον ορισμό του ως έδρα της κοινότητας. Εκτός από την έδρα της, η κοινότητα περιλαμβάνει και το Πινακιανό. Η απογραφή του 2011 αναφέρει:

 Λαγού, το (46)
 Πινακιανό, το (19)

Συνολικά η κοινότητα έχει 65 κατοίκους και εκπροσωπείται από τον Πρόεδρο κ. Παντελή Παπαδάκη.

Κοινοτάρχες Λαγού 

Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας:

Παραπομπές 

Δήμος Οροπεδίου Λασιθίου
Άρδακτος Κουρητών Ρεθύμνης

Για τον οικισμό στον νομό Ρεθύμνης με το ίδιο όνομα δείτε: Άρδακτος Λάμπης Ρεθύμνου

Ο Άρδακτος είναι οικισμός της τοπικής κοινότητας Λοχριάς, της δημοτικής ενότητας (τέως δήμου) Κουρητών, του δήμου Αμαρίου, της περιφερειακής ενότητας (τέως νομού) Ρεθύμνης, στην περιφέρεια Κρήτης, σύμφωνα με το πρόγραμμα Καλλικράτης.  Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Αμαρίου του νομού Ρεθύμνης, στο γεωγραφικό διαμέρισμα Κρήτης.

Γεωγραφία 
Ο Άρδακτος είναι ορεινός οικισμός στο απώτατο νοτιοανατολικό τμήμα του νομού Ρεθύμνης, ακριβώς πάνω στα όρια με τον νομό Ηρακλείου. Βρίσκεται στις νότιες πλαγιές της κορυφής «Βίγλα» (957 μ.) του Ψηλορείτη, πάνω στην επαρχιακή οδό Αγίας Φωτεινής-Λοχριάς και σε μέσο σταθμικό υψόμετρο 580. Απέχει 57 χλμ. περίπου ΝΑ. του Ρεθύμνου.

Πληθυσμός

Διοικητικές μεταβολές μέχρι τον «Καλλικράτη» 
Ο οικισμός αναγνωρίστηκε το 1925 και προσαρτήθηκε στην κοινότητα Πλατάνου του νομού Ρεθύμνης. Το 1927 προσαρτήθηκε στην κοινότητα Λοχριάς. Με το ΦΕΚ 244Α - 04/12/1997 αποσπάστηκε από την κοινότητα Λοχριάς και προσαρτήθηκε στον δήμο Κουρητών.  Με το ΦΕΚ 87Α - 07/06/2010 αποσπάστηκε από τον δήμο Κουρητών και προσαρτήθηκε στον δήμο Αμαρίου.

Ιστορικά και γενικά στοιχεία
Ο Άρδακτος είναι ένα από τα χωριά της επονομαζομένης «Αμπαδίας». Στην περιοχή της κατοικούσαν επί τουρκοκρατίας αιμοβόροι Τούρκοι (με καταγωγή από Σαρακηνούς) οι λεγόμενοι «Αμπαδιώτες». Έτσι, επικράτησε στην κρητική διάλεκτο η λέξη «Αμπαδιώτης» να σημαίνει τον ατίθασο. Ο Άρδακτος φαίνεται να κατοικείται από τη βυζαντινή περίοδο (11ο-12ο αιώνα), όπως μαρτυρεί η μοναδική εκκλησία της Ζωοδόχου Πηγής, ενώ αναφέρεται για πρώτη φορά στην απογραφή του 1853 με 147 κατοίκους.
Ο οικισμός οφείλει την ονομασία του, πιθανόν, σ’ ένα ξύλινο αδράχτι που κατασκεύασε ένας κάτοικός του και χρησιμοποιήθηκε στο αλετρογουδιό (φάμπρικα) της Λοχριάς. Σύμφωνα μ’ άλλην εκδοχή οφειλόταν στον αρδακτύλινα, ποώδες φυτό που αφθονεί στην περιοχή.

Αξιοθέατα
Η εκκλησία της Ζωοδόχου Πηγής

Παραπομπές

Πηγές 
 Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
 Εγκυκλοπαίδεια Πάπυρος Λαρούς, εκδ. 1963 (ΠΛ)
 Οργανισμός εκδόσεων «Ελλάδα», χάρτες (εκδ. Βαρελάς)
 Περιοδικό «Διακοπές», εκδ. Δ.Ο.Λ.,  2010
Google Earth
 eetaa.gr

Εξωτερικοί σύνδεσμοι
https://ellinismos.gr/istoria-ellinismoy/topikes-istories/ardaktos-lochrias-amarioy/
https://www.rethemnosnews.gr/apopseis/665172_ardaktos-amarioy

 Δήμος Αμαρίου
Χωριά του νομού Ρεθύμνης
Σύμβαση για τη Διεθνή Πολιτική Αεροπορία

Η Σύμβαση για τη Διεθνή Πολιτική Αεροπορία, γνωστή και ως Σύμβαση του Σικάγου, ίδρυσε τον Διεθνή Οργανισμό Πολιτικής Αεροπορίας (ICAO), μια εξειδικευμένη υπηρεσία του ΟΗΕ επιφορτισμένη με το συντονισμό των διεθνών αεροπορικών ταξιδιών.  Η Σύμβαση θεσπίζει κανόνες εναέριου χώρου, εγγραφής αεροσκαφών και ασφάλειας, ασφάλειας και βιωσιμότητας, και αναφέρει λεπτομερώς τα δικαιώματα των υπογραφόντων σε σχέση με τα αεροπορικά ταξίδια . Η Σύμβαση περιέχει επίσης διατάξεις που αφορούν τη φορολογία.

Το έγγραφο υπογράφηκε στις 7 Δεκεμβρίου 1944 στο Σικάγο από 52 υπογράφοντα κράτη, μεταξύ των οποίων το Βασίλειο της Ελλάδας. Έλαβε την απαιτούμενη 26η επικύρωση στις 5 Μαρτίου 1947 και τέθηκε σε ισχύ στις 4 Απριλίου 1947, την ίδια ημερομηνία που δημιουργήθηκε ο ΔΟΠΑ. Τον Οκτώβριο του ίδιου έτους, ο ΔΟΠΑ έγινε εξειδικευμένη υπηρεσία του Οικονομικού και Κοινωνικού Συμβουλίου των Ηνωμένων Εθνών (ECOSOC). Έκτοτε, η Σύμβαση έχει αναθεωρηθεί οκτώ φορές (το 1959, το 1963, το 1969, το 1975, το 1980, το 1997, το 2000 και το 2006).

Τον Μάρτιο του 2019, η Σύμβαση του Σικάγου είχε 193 συμβαλλόμενα κράτη, τα οποία περιλαμβάνουν όλα τα κράτη μέλη των Ηνωμένων Εθνών εκτός από το Λιχτενστάιν . Οι Νήσοι Κουκ είναι συμβαλλόμενο μέρος στη Σύμβαση αν και δεν είναι μέλος του ΟΗΕ. Η σύμβαση έχει επεκταθεί για να καλύψει το Λιχτενστάιν με την επικύρωση της Ελβετίας.

Δείτε επίσης 

 Διεθνής Ημέρα Πολιτικής Αεροπορίας

Παραπομπές

Βιβλιογραφία 
Paul Michael Krämer, Συνέλευση του Σικάγου, Διάσκεψη 50ης Επετείου, Σικάγο, 31 Οκτωβρίου – 1 Νοεμβρίου 1994. Zeitschrift für Luft und Weltraumrecht 1995, S. 57.

Εξωτερικοί σύνδεσμοι 

 
 Σύμβαση για τη Διεθνή Πολιτική Αεροπορία (9η έκδοση), Διεθνής Οργανισμός Πολιτικής Αεροπορίας, 2006
 Παραρτήματα 1 έως 18 - Σύμβαση για τη Διεθνή Πολιτική Αεροπορία, Διεθνής Οργανισμός Πολιτικής Αεροπορίας, 2007
 Η Ταχυδρομική Ιστορία του ICAO : Η Σύμβαση του Σικάγου

Αεροπορικό Δίκαιο
Κάμπος Φραντάτου Ικαρίας

Ο Κάμπος ή Κάμπος Φραντάτου είναι οικισμός της Ικαρίας και της Περιφερειακής Ενότητας Ικαρίας.

Γεωγραφικά - Ιστορικά στοιχεία 
Ο Κάμπος βρίσκεται στο κεντρικό τμήμα του νησιού και στα βόρεια παράλιά του σε απόσταση περίπου 33 χλμ. (οδηγικά) από τον Άγιο Κήρυκο και 2 χλμ. δυτικά από τον Εύδηλο. Το χωριό είναι κτισμένο σε υψόμετρο 43 μέτρα, σε μικρή εύφορη πεδιάδα με πολλά νερά ενώ στην περιοχή του βρίσκονται τα ερείπια της αρχαίας πρωτεύουσας του νησιού, Οινόη. Η παραλία του είναι μια από τις μεγαλύτερες τоυ νησιoύ, αμμώδης και με σχετιкά ρηχά νερά.

Ο αρχαιολογικός χώρος είναι στην ανατολική του άκρη με πυρήνα του το Ωδείο, το υστερορρωμαϊκό υδραγωγείο και ένα πρωτοβυζαντινό κοσμικό κτίριο με το όνομα "Παλάτια". Σε νεοκλασικό κτήριο που οικοδομήθηκε το 1939 με εθελοντική εργασία κατοίκων του Κάμπου και οικονομική συνδρομή Ικαρίων από την Αμερική και την Αυστραλία στεγάζονται ευρήματα από την βόρεια Ικαρία.

Διοικητικά - Πληθυσμιακά στοιχεία 
Μετά την ενσωμάτωση της Ικαρίας με την Ελλάδα αναφέρεται επίσημα το 1918 στο ΦΕΚ 204Α - 21/09/1918 να προσαρτάται στην τότε κοινότητα Φραντάτου. Σύμφωνα με το Πρόγραμμα «Καλλικράτης» ανήκει στην κοινότητα Φραντάτου που υπάγεται στη δημοτική ενότητα Ευδήλου του Δήμου Ευδήλου και σύμφωνα με την απογραφή του 2011 κατοικούν 223 κάτοικοι.

Απογραφές πληθυσμού

Εξωτερικοί σύνδεσμοι 

 Κάμπος Ικαρίας από τον ιστότοπο https://www.visitikaria.gr/

Παραπομπές

Δήμος Ικαρίας
Χωριά της Ικαρίας